July 2018 – Pretoria.ws
Luisteraars van Pretoria FM, voorheen bekend as Radio Pretoria, het penregop gesit toe hulle oor die lug verneem dat een van die gewildste programme summier van die lug verwyder is. Skynbaar is ander ewe gewilde programme se tydsduur gehalveer, want "daar moet minder gepraat word" op die radio. Ander programme soos Fokus, waar veral Solidariteit 'n groot rol speel en waar mense soos mnre. Flip Buys, Jaco Kleynhans en ander uit die Solidariteit dampkring, onbeperkte spreektyd het, word skynbaar nie geraak nie, en volgens die direksie voorsitter, Willie Spies, in 'n antwoord op mnr. Bennie van Zyl se Facebook inskrywing, gaan Fokus nou Hartland se plek inneem. Die "minder praat" is dus skynbaar net van toepassing op sekere sprekers. Die gewilde program Hartland is skielik deur die nuwe uitvoerende bestuurder, mnr. Hennie Koortz, nek-om gedraai, en Marianne Breytenbach, uiters bekwame en geliefde aanbieder van die indiepte nuusagtergrond program, het die aankondiging …
Onwettige grondbesetters het weereens chaos veroorsaak. Hierdie keer op die R21 naby Olifantsfontein. Die hoofweg is deur protesteerders geblokkeer vir verkeer, 'n vragmotor is aan die brand gesteek en motoriste is met klippe bestook. 'n Onbekende persoon is dood tydens die optrede maar die oorsaak van sy dood kon nie vasgestel word nie. Verkeer vanaf die lughawe na Pretoria is ontwrig deur rommel wat op die pad gestort is en die pad is laat Sondagmiddag vir verkeer oopgestel nadat polisie die rommel verwyder het. Deur: Die Vryburger
Duisende inwoners in die Ooste van Pretoria is sedert Dinsdag in die duister weens 'n ontploffing by 'n substasie by Wapadrand. Die oorsaak van die ontploffing kon nog nie bepaal word nie maar dit blyk dat te veel transformators in die substasie gekoppel is wat die ontploffing kon veroorsaak het. Volgens beraming gaan die herstelwerk miljoene kos en is dit slegs tydelik, aldus Selby Bokaba van die groter Pretoria stadsraad. Intussen het die eerste krag wel in sekere gebiede aangekom vroeg vanoggend. Die vermoede is dat 'n kombinasie van swak instandhouding en oorlading die oorsaak van die probleem was. Deur: Die Vryburger
Die grafmonument van president Paul Kruger op die Heldeakker in Pretoria is beskadig. Die Vryburger is in kennis gestel dat die kopstuk afgebreek is deur onbekendes. Pretoria munisipaliteit het op die beskadigde beeld afgekom en die kopstuk in hulle stoor geberg. Dit is nog nie seker wat nou daarmee gaan gebeur nie, maar die verwagting is dat volksorganisasies sal inspring en seker maak dat die graf en standbeeld herstel sal word. Deur: Die Vryburger
'n Voornemede dief het sy rieme lelik styfgeloop toe hy Sondagoggend by Hartbeespoort deur 'n boerboel tot in die swembad ingejaag en daar aangehou is. Huiseienaar Jody Gabrielson was besig om televisie te kyk in sy huis in Ou Wapad in Ifafi toe die skelm omstreek 01:00 oor sy muur gespring het. "Hy het Jes, ons boerboel, wakker gemaak en ek het haar hoor blaf. Toe ons by die venster uitkyk, sien ons hoe hy oor die muur klim, maar toe hy grond vat, toe is Jes by hom," het Gabrielson gesê. Die man het probeer wegkom van Jes en sy het hom die swembad ingejaag. "Toe ek buite kom, sit sy op die rand van die swembad en knor vir die oortreder as hy beweeg. Toe ek haar roep toe spring hy uit die swembad en hardloop na 'n muur tussen my en die bure. Wat hy nie geweet het nie, was dat daar 'n paar pitbulls aan die anderkant gewag het. Hy het vinnig van plan verander en na my teruggedraai en met 'n byl op my afgestorm." 'n Struweling het ontstaan en Gabrielson se vrou het…